Жанчыне давялося сутыкнуцца з асаблівасцямі работы аптэкі савецкай і сучаснай. Аптэка 80-ых не песціла наведвальнікаў багатым выбарам лекавых сродкаў. Назіраўся іх пастаянны дэфіцыт, нягледзячы на невялікі кошт. Прытым, дэфіцытам магло ў адну хвіліну стаць усё – ад бінтоў да звычайнага цытрамону. Праблема была не ў тым, як купіць, а як і дзе дастаць патрэбныя лекі.